Tatoeba sentences — language code: ber
Ad nedɛu ɣer Rebbi ad d-yehdu yemma-m, ad tt-yerr d tin ibelhen.
Ass n lḥedd n yimalas i d-iteddun targit-nni i kem-ttarguɣ ad teffeɣ.
Ad tafeḍ diɣen deg tebrat-a asefru « Ttarguɣ-kem » i uriɣ sendiḍelli kan.
Ad tfakk fell-i targit, ad idireɣ yid-m deg tilawt, yal ass ad tettiliḍ yid-i nekk yid-m.
Yal iḍ nekk ttarguɣ-kem.
D kemm i d tamemmuct n tiṭ-iw.
Akka i d tudert a yemma. Mačči d ayen yellan deg ufus-iw…
Ad isteqsi Rebbi fell-as s lxir.
Ad teqqimeḍ ad teččeḍ imensi yid-neɣ.
Ad awen ibarek Rebbi s lxir, ala ɣur-i cwiṭ n ccɣel ur nlaq ara ad t-zegleɣ.
Ad ken-isellem Rebbi.
Ma d cabḥa d tilemẓit s tezmert-is, teqqim ɣef yiwet n tqermet.
Dda Ɛacur bu yiwen uḍar, yeqqim ɣef udekkan, isenned ɣef tɛekkazt-is yerra ddaw teɣruḍt-is.
D tiqcicin i terza temsalt n zzwaj.
Tal yiwet tessaram ɣur-s i d-usant.
Werdiya tdeɛɛu deg wul-is teqqar: « Anaɣ a Rebbi ɣer Zwina neɣ Dehbiya i d-usant ».
Dda Ɛacur yenna ula d netta deg wul-is: « Ansuf yis-kent, tin i d-tessemmamt d tin.
Awer ḥebsen yinebgawen am kunemti akken yessi, tal yiwet ad teɛnu axxam-is, laɛnaya n Rebbi.
Ala Lwiza i yeẓran tamentilt n tirza n tlawin-a.
Terra iman-is am tin ur neẓri, awal ur t-id-tenni maɛna ala nettat i d-icebbḥen iman-is.
D yiwet n tikti i d-iɛeddan ɣef akk iqerray n twacult n Dda Ɛacur.
Ḥsan akk d acu akka i d-yuwin tinebgawin-a tanezzayt-a s axxam-nsen, ladɣa Lwiza i yeẓran kullec.
Maɛna yal yiwen amek i ikemmel axemmem-ines imi yebda yettemgirid akken i ilaq seg yiwen ɣer wayeḍ.
At uxxam mi d-slan i lehdur n uberrani, ffɣen-d d tirni, bedden deg tlemmast n ufrag am lmernuna.
Ad kem-isellem Rebbi.
Lɛeslam-nkent! Kecmemt-d, ih llan, ur ffiɣen ara. I asent-terra Zwina.
Daɣ netta akka i d-kkren wid terza taluft n tissulya.
Nna Mennun, tislit-is Cabḥa d yemma-s Nna Ǧuhra heyyant iman-nsent.
Akken kan i teffeɣ tegrest, tegla s usemmiḍ-is d yideflawen-is.
Tekcem-d tsemhuyt yifen akk tisemhay, tasebbaɣt n ugama yerran ddunit d taberqact.
Tariḥt-nni lɛali tettmenṭar, tuɣ-d yal adeg.
Tafsut tettarra ama amadan, ama agama yefreḥ, yezga yettaḍsa segmi ara d-yali wass.
Seg yimir-nni i d-tettban amzun d tislit.
Mi qqiment akken ɣef umnar n tewwurt, inced-itebt-id Dda Ɛacur s axxam n lwacul.
Zwina! Dehbiya! Heyyimt-d lqahwa. I asent-tenna yemma-tsent.
Ɛeslama-nkent a tid i aɣ-d-yeččuren tawwurt, ig Rebbi s lxir d rrbeḥ.
Ssarameɣ ala ayen yelhan kan i kent-id-yuwin ɣur-neɣ.
Isellem fell-ak a Dda Ɛacur.
Ɣef lxir i nettnadi.
. Nusa-d ad ken-naseb.
Mmi Caɛban, ɣas mačči n tɛebbuḍt-iw, ḥesbeɣ-t am mmi-nniḍen Akli.
Yuweḍ leɛmer ad yeg axxam, neqsed-iken-id ad aɣ-d-tefkem yelli-twen ad tezdi tudert-is yid-s.
Caɛban d argaz lɛali, d axeddam, d aneɛmar, ulac d acu ara as-d-nessukkes.
Ala deg lxir i t-id-ttaddren Wat taddart.
Asmahat teẓriḍ a Mennun, yessi i kraḍet yid-sent ur zwijent ara.
Gar snat tmenza, Zwina d Dehbiya, xtir tin i m-yehwan, taɣeḍ-tt i Caɛban-nwen.
Ur tfukk ara awal-is Werdiya almi d-ččurent i snat-yid-sent tiɣerqert n uxxam n lwacul.
Yiwet terfed-d sniwa iɣef rsen kra n yifenǧalen n ufexxar, tabaradit n lqahwa d yiwet n tecmuxt tzeggen d ayefki n taɣaḍt.